LidanRubinov/Halacha-QA huggingface dataset:
שאלה: חיוב מעשרות בלימונים ושסק: לפני כמה שנים שמעתי בשיעור שעצי פרי כמו לימון ושסק שזמן החנטה שלהם חל בסביבות ט"ו בשבט ועל כן ישנה בעיה בהפרשת תו"מ מכל הפירות שנקטפו, כיוון ויפריש משנה אחת לחברתה שלא כדין. לכן למדנו שצריך להפקיר את העץ בפני 3 ויאכל בלי להפריש או יפריש מכל פרי בפני עצמו. (בפרדסים גדולים ישנו חומר שמסדר את זמן החנטה) א. האם כך הוא הדבר וכיצד לנהוג בעצי פרי אלו הגדלים בבית? ב. בבית הורי ביקשתי מאבי שיפקיר בפני 3 ועל כן הלימונים נאכלים כפירות הפקר. הבעיה היא שההגעה לעץ דורשת כניה לחצר האם זו בעיה וכיצד לנהוג עכשיו?
תשובה: וברכת ד' ראיתי את דבריך והשאלה היא ידועה. אולם צורת ההפקרה לא נ"ל כלל שהרי אין אדם רוצה להפקיר את עציו והאם ההפקר הוא הפקר אמיתי. האם יד הכל שווים בעץ הזה? בודאי שאין אדם המפקיר את פירותיו באמת. אמנם לעניין חמץ אין אדם רוצה שיהא שלו ולכן ההפקר הוא אמיתי אולם בעץ גמור האם יש כאן הפקר מוחלט. וכמו כן אם אפשר להפקיר עצים בפני ג', אפשר להפטר כלל מתרו"מ בצורה של הפקר כל שנה. אינני יודע מי נתן עצה זו אבל בגלל שאלה בתרו"מ ומה יש להפריש בגלל כך מפקיעים מצוות הפרשה ונתינה של תרו"מ?! יסוד הדבר בהלכה הוא שהעצים הללו בטו בשבט בודאי לא הגיעו לעונה"מ יתכן שהיה בהם פרחים ולפעמים יש גם חנטים קטנים (תלוי בחום בתקופת שבט) ולדעת הרמב"ם יש לילך לפי עונה"מ שהיא תקופה מאוחרת בהרבה מאשר טו בשבט, ולכן לשיטתו יש להפריש רק תרו"מ מהשנה שבה נלקט הפרי (השנה היא השנה החמישית). וכמו כן יש להוסיף את דעת הרמב"ם (מעש"ש פ"א ה"ח) כתב שיש לילך אחר גמר פרי, וא"כ יש לצבור את הפירות שנקטפו ולהפריש רק מעשר שני. (עיין באריכות התורה והארץ ח"ב עמ' 320 ואילך). בברכת התורה והארץ הרב יהודה הלוי עמיחי
שאלה: גילוח בספירת העומר ע"י שעוה?: האם מותר יהיה להוריד את הזקן ע"י פינצטה או שעווה בזמן ספירת העומר, היות וזה לא נחשב כגילוח, והאם הדין יהיה שונה כשזה מאוד מפריע?
תשובה: הגילוח אסור משום אבלות לכן אין הבדל באיזו שיטה הפנים מגולחות.
שאלה: משחת שיניים בשבת: מהן הדעות בנושא של שימוש במשחת שיניים בשבת לספרדים. שמעתי רב שכונה שאמר שאין בעיה עם המשחה, אלא הבעיה היא ב"סחיטה" של המשחה מהשפורפרת, ולכן יש להוציא את המשחה לפני שבת. האם כך צריך לנהוג?
תשובה: הגר"ע יוסף מתיר צחצוח שיניים לספרדים משום שגם סבון בשבת מותר להם. אין בהוצאת המשחה מהשפופרת משום סחיטה כי המשחה לא בלועה בתוך החומר של השפופרת.
שאלה: מכירת חמץ באבקת פלאפל ואורז תפוח: האם יש למכור: אבקת להכנת כדורי פלאפל שמכילה קמח חיטה, פצפוצי אורז - אורז תפוח?
תשובה: בארץ נהוג לשטוף את גרעיני החיטה ולייבשם באויר חם לפני טחינתם. מסיבה זו כל קמח חיטה הוא ספק חמץ, ואפשר למכור ספק חמץ. כמו-כן, אפשר למכור קיטניות.
שאלה: שינוי טמפרטורת מפזר חום בשבת: כשאנו נשארים בשבת בצבא - אנו משאירים את מפזר החום דלוק כל השבת. האם ישנה אפשרות, במהלך השבת, כאשר חם קר מדי - לשנות את הטמפרטורה ע"י: 1) העברת המתג מדרגה 1 לדרגה 2. 2) סיבוב המתג מ (-) ל ( ). יש לציין שאין פה כיתובית דיגיטלית, אלא רק סיבוב מצידנו.
תשובה: צריך לברר אצל בעל מקצוע אם העברת המתג סוגרת מעגל חשמלי או פותחת.
שאלה: שיעור במנהגי אבלות בימי העומר בשבת: אני מגיע הביתה בערך אחת לשבועיים, לשישי-שבת. האם מותר ללמד בני נוער (במסגרת שיעור שבועי המתקיים ביישוב) או את בני משפחתי אודות הלכות מנהגי האבלות בימי העומר, כאשר זה יועבר בשבת?
תשובה: כן.
שאלה: סיום מסכת ע"י שמיעה מפלאפון: בכור שנשאר בערב פסח בצבא ואין שם סיום מסכת - האם יועיל לו לשמוע בפלאפון סיום מסכת מבית כנסת שנעשה במקום אחר כדי שיותר לו לאכול באותו יום, או שחייבים להיות נוכחים באותו מקום, והאם ישנה עצה אחרת שמתירה לו לאכול?
תשובה: אפשר להשתתף בסיום מסכת דרך הטלפון.
שאלה: תחנון ארוך - דווקא במניין?: כשאין בצבא מניין - אני נאלץ להתפלל יחיד. ובימים שני וחמישי אני מדלג על הקטעים של ויהי בנסוע הארון, בריך שמיה וכו, כיוון שקשורים לס"ת, ואיני יכול לקרוא בו אז. מה הדין לגבי אמירת פסוקי והוא רחום - האם גם אותם אומרים רק במניין?
תשובה: פסוקי "והוא רחום" אפשר להגיד גם בלי מניין. הרב יאיר פרייליך
שאלה: אנוסה או לא?: ברצוני לשאול מה עליי לעשות כשאני נמצאת עם אנשים לא שומרי שבת, בשבת. הם לא שומרים שבת אז הם מרשים לעצמם לשמוע מוזיקה, לראות טלויזיה וכד. האם עליי לצאת מהחדר ממש ולהתעלם מן המעשים שלהם או שפשוט עליי לא להתייחס למעשיהם, למרות שמידיי פעם ללא כוונה יוצא לי שאני נותנת מבט חפוז בטלויזיה וכד והאם זה נחשב חילול שבת ממש?
תשובה: עדיף לא להיות בחדר בו מחללים שבת גם אם את לא עושה כל איסור צריך להיות באוירה של שבת בקדושה של שבת. אך אם לך ברירה ואין לך לאן לצאת מהחדר אין את עושה איסור כשאת נמצאת בחדר שיש בו חילול שבת. גם אם את שומעת מוזיקה שלא לרצונך או שלא במתכוון ראית משהו בטלוויזיה אין זה חילול שבת. אך כאמור כל זה כאשר אין ברירה אבל אם יכולה את להיות במקום אחר זה עדיף בודאי.
שאלה: קשה להתחיל ללבוש חצאית: אני בחורה צעירה שבמהלך השנה האחרונה התחזקתי משמעותית בשמירת מצוות, בלימוד תורה ומשתדלת בצניעות. לשאלתי, כמעט כל חיי אני רגילה בלבישת מכנסיים, וכעת המעבר לחצאיות הוא קצת "לא נוח". מה גם שהרבה פעמים אני מרגישה הרבה יותר צנועה ו"מכוסה" עם מכנסיים (תמיד של נשים וצנועים). חצאית ארוכה היא "דוסית מדי" וקצרה יותר המותרת לפי ההלכה - בעיני זה לא מספיק. נראה לי הרבה פעמים שזה מעין ציפייה של הסביבה שלי, שאם אני נמצאת בתהליך מסויים, אז ראוי לי להתנהג ככה - ואני אינני מרגישה כך (לפחות עדיין לא), ואני חוששת שאולי כך חלילה, אני לא מאדירה שם שמים. מה גם, שבסביבה החילונית שאני נמצאת בה רוב הזמן, לא נראה לי שזה פוגע ברגשות מי מהם, או גורם להרהורים. מה דעת הרב?
תשובה: מצד ההלכה מכנסיים של נשים וצנועים אינם אסורים. ויתכן אף שיש להעדיף אותם על חצאיות שאינם מכסות את כל הרגליים. על כן בסביבה שאת נמצאת אין את צריכה לשנות את לבושך. אף אמנם שמקובל בציבור הדתי שמקפיד במצוות שהנשים לובשות חצאיות ארוכות. אכן כאשר את נמצאת בחברה דתית עדיף שתלכי כמו שמקובל בציבור הדתי.
שאלה: משלוח מנות ומתנות לאביונים בדואר: אם אני שולח את המשלוח מנות או את המתנות לאביונים בדואר, וזה עתיד להגיע נגיד בעוד יומיים, קיימתי את המצווה?
תשובה: בדרך כלל הארגונים שנותנים מתנות לאביונים נותנים ביום הפורים מראש גם על אלו שעוד לא הגיע הכסף מהם, ולכן גם אם יגיע הכסף אחר הפורים עדיין קיימת את המצווה. הרב יאיר פרייליך
שאלה: כלים שלא השתמשו בהם 5 שנים: יש לי סט כלי אוכל - צלחות מחרס, שהיו של חמץ והפסקנו להשתמש בהם לפני כחמש שנים. האם בגלל שלא השתמשנו בהם, ניתן להשתמש בהם בפסח?
תשובה: תערו עליהם מים רותחים שלוש פעמים.
שאלה: מי שלא נמצא בפסח בבית: בתגובה לתשובת הרב שאדם חייב לבדוק חמץ גם אם אינו בבית בזמן הפסח כמדומני תוס ורש"י חולקים בגמ לגבי ביטול או ביעור חמץ (בדפים הראשונים של מס פסחים). לפי אחד מהם מספיק ביטול, ולפי השני צריך גם לבער שמא ימצא גלוסקא יפה ויבוא לאוכלה או שלא יבטלה בלב שלם. אם אותו אדם לא נמצא בפסח בביתו מה הבעיה שרק יבטל, הרי הוא לא יבוא לאכול את החמץ, והוא גם לא יתחרט?
תשובה: מהתורה ביטול מועיל אולם חכמים ידעו שרוב בני האדם אינם מסוגלים להתיחס לחמץ כעפר ממש או להפקירו לגמרי ולכן דרשו בדיקת חמץ וביעור חמץ גם כשאדם לא נמצא במקום בו נמצא החמץ.
שאלה: עבודה לא בשבת: השאלה היתה - "אני עובד בחברה שמוכרת בשבת אבל אני לא עובד בשבת. אני מעוניין לדעת האם מבחינה הילכתית יש היתר לעבודה שכזאת. במיוחד כאשר אני מכין במשך השבוע דברים שנמכרים בשבת?" הרב ענה לשאלה כך- "אם אינך מסייע למכירה הנעשית בשבת מותר לך לעבוד בחברה זו. אם תמצא עבודה נקיה מחילול שבת, העדף אותה." ולא הבנתי- השואל פירט כי הוא אף מכין במשך השבוע דברים הנמכרים בשבת. האם זה נקרא מסייע ולכן אסור או שמא זה לא נקרא מסייע ומותר?
תשובה: יש הבדל בין דברים הנעשים בימות החול כדי ששתמשו בהם בשבת ואין דרך אחרת להשתמש בהם בשבת אלא ע"י הכנה זו, לבין דברים הנעשים בימות החול לשם ימות החול ובשבת בא משהו אחר ומשתמש בהם. השואל לא פירט באיזה מקרה מדובר.
שאלה: התרת נדרים לאכילת קטניות בפסח: האם ניתן לעשות התרת נדרים לצורך אכילת קטניות בפסח?
תשובה: לא שייך בזה התרת נדרים, משום שהתרת נדרים מועילה לנדר פרטי שלך, אבל איסור קטניות זהו מנהג העדה שלך, ואינך יוכל להפקיע את מנהגי העדה על-ידי התרת נדרים שאתה עושה בצורה פרטית.
שאלה: שאלה בעניין סדר הבריאה: בתחילת פרשת בראשית, כתוב "בראשית ברא אלהים את השמים ואת הארץ" אמנם לא"כ כתוב: "ויקרא אלהים ליבשה ארץ!!" אז מתי הארץ נבראה, שאלתי כמה אנשים, והם ענו לי, שלפי פירוש קאסוטו הפסוק הראשון הוא פסוק כללי, שאומר שהקב"ה ברא את השמים ואת הארץ בהתחלה, ו"מדלג" כביכול על כל הימים, וכל השאר מתארים איך זה התחיל הסיפור של הבריאה. אבל גם אצל קאסאטו לכאוירה קשה, הרי כתוב א"כ "והארץ הייתה תהו - ובהו" מישמע, שהארץ כבר הייתה, אפשר לקבל תירוץ על הקושיא הזאת? מה דעת רבינו על הפירוש של קאסוטו? האם יוכל לענות עליו, או לענות פירוש אחר לשאלה: "מתי הארץ נבראה"? מיזה הארץ שיש ביום שלישי?
תשובה: כבר הורו ח שאין דורשים במעשה בראשית בשנים, ובודאי לא באינטרנט, דברים אלו שהנך שואל הם מכבשונו של עולם ואין לעסוק בהם בצורה גלויה אלא כסתרי תורה ובמסירה מרב לתלמיד. בעניין שאלתך כבר קדמוה ראשונים עיין ברמב"ן (בראשית א,י) וכן בספורנו, ברשב"ם ובמעשי ד' (לרב אליעזר אשכנזי פ"ו) שכולם עונים על שאלה זו, אמנם בדרכים שונות, ואני מקווה שבידך הכח להבינם, ואם אינך מבינם פנה בבקשה לת"ח שבקיא בפרשנות המקרא ויסבירם לך. אל לנו להכנס לתאוריות מדעיות שלא באו ממסורות ח אמיתיות. תורת ד' תמימה משיבת נפש   רק כשהיא תמימה היא משיבת נפש. בברכת התורה והארץ הרב יהודה הלוי עמיחי
שאלה: בירור בענייני מוקצה: 1. דבר הראוי בעיקר לתשמיש האסור בשבת, אך בפועל ביום יום משמש אותי ככלי שמלאכתו להיתר ולאיסור, ורובו להיתר, מה דינו, לדוגמה: עט שאיתו נעזרים לקרוא ספר, או לגרד וכן על זה הדרך. 2. כלי שמלאכתו לאיסור שאני משתמש בו רק לאיסור לא מפני שאני מקפיד עליו ואני מפחד שבשימוש אחר יהרס, אלא מפני שאין לי בו צורך בשימוש אחר, האם יחשב מוקצה מחמת חסרון כיס, לדוגמה פלאפון שנשחק מעט, שלט של מזגן?
תשובה: 1) כיון שלרוב העולם עט עשוי לכתיבה, בטלה דעת המיעוט ועדיין הוא נחשב למוקצה מחמת האיסור. 2) גם כאן, כיון שהוא מיועד רק למטרה אחת עדיין שמו עליו, ורק אם ייעשה בו שינוי גמור אפשר שישתנה, כמו שישברו ממנו חלק וירכיבו עליו חלק אחר שמעיד על מטרה חדשה.
שאלה: דיינות כמקצוע עתידי: הנני שמיניסט בישיבה תיכונית ואצא בעוד כחודשיים ב"ה לחיים האמיתיים, ברצוני ללמוד תורה כמה שיותר, ולכן תמיד "קרעה אותי" השאלה בין תורה לפרנסה ולכן הגעתי למין פשרה - ללמוד מקצוע שהוא תורה! מבין המקצועות התורניים בחרתי בדיינות ולכן החלטתי לפנות אל מכון או ישיבה מסויימים העוסקים בהכשרה לדיינות כמותכם שתוכלו לפתוח לי דלת אל המקצוע או לפחות להבהיר לי את התמונה בכדי שאוכל לברר אילו אופציות קיימות עבורי ואז אוכל בעזרת השם. להתחיל ללמוד לדיינות כבר בשנה הבאה.
תשובה: כוונתך טובה מאד. רצונך לשקוד על התורה שנים רבות, ולחיות תמיד חיי תורה הוא רצון נפלא. אך מדוע אתה דואג לשאלת הפרנסה כבר עכשיו, יותר טוב לבוא ללמוד תורה לשמה ולעלות מעלה בתורה וקיום המצוות ואחר כך אם תבחר בתפקיד הדיינות זה לא יהיה לשם הפרנסה אלא כדי לשרת את הציבור ללכת בדרכי משה רבינו שדן את ישראל. והפרנסה לא תיהיה המטרה השניה של התפקיד אלא רק שולית. מכל מקום אל דאגה מי שהולך ללמוד תורה זוכה לסיעתא דשמיא בדרכו בכל אשר יפנה.
שאלה: כביסה במקום בדיקה: האם כוונת הרב בכביסה בהרתחה הכוונה לכל סוגי המעלות ולאבקות כביסה שונות, כי הרתחה זה בד"כ 70-80 מעלות מה שאי אפשר לעשות לכל סוגי הכביסה? השאלה נשאלה בהמשך לשאלה "כביסה במקום בדיקת חמץ "
תשובה: כל כביסה במים חמים ובאבקות כביסה מבטלת את החמץ.
שאלה: יציאה לחו"ל מחמת עוני: האם לאחר שנקלעתי למצב כלכלי קשה ומיום ליום אני מרגיש שאני שוקע, חי מהלוואות המצב פשוט מדרדר שלדעתי אני בקרוב מאוד עלול להפסיד גם את הבית, ואני חש שעלי לעזוב את מדינת ישראל ולחפש מקורות פרנסה בגולה, מה ההלכה אומרת בענין?
תשובה: אם נקלעת למצב כה חמור מותר לצאת לחו"ל אם יש לך סכוי להתפרנס שם. וכמובן להשתדל שהיציאה תיהיה זמנית, ובשעה שתוכל לחזור לארץ ולמצוא בא את פרנסתך תשוב לארץ ברכתי לך שד' יתן לך ברכה ופרנסה.
שאלה: חציצה בנטילת ידיים: האם יש להקפיד על הורדת הטבעות מהיד גם בשאר הנטילות או רק בנטילת ידיים לאכילת לחם?
תשובה: רק בנטילת ידים לפני אכילת לחם.
שאלה: מזוזות בבית חדש: עברנו לבית חדש והבאתי איתי את המזוזות מהבית הישן אשר נבדקו. פה בבית יש מזוזות, השאלה אם להחליף אותן בשלנו הבדוקות או להשאיר אותן כמו שהן, או שמישהו יבוא לבדוק?
תשובה: הבדוקות עדיפות. אך הייתם צריכים להשאיר את המזוזות בביתכם הקודם.
שאלה: למה צריך להלל את ה?: אני מאמינה לגמרי בקיום ה, ובגדולתו ועוצם ידו. אבל מה שאני לא מבינה זה למה אני צריכה כל הזמן לשבח אותו "כמה אתה גדול כמה אתה כביר,כמה הוא גדול, כמה הוא כביר", הרי, לו כמובן זה לא עוזר, ולי זה גם לא עוזר, אני מאמינה בקשר של קיום מצוות לאמונה אבל, זה לא אותו הדבר. אני גם תוהה בקשר לקטע "תתברך לנצח יוצר משרתים." לפי מה שאני מבינה, הוא בא להגיד שה ברא אותנו בשביל לעבוד אותו, וזה לא נשמע לי נכון כי ה הוא לא כמו ילד קטן שאומרים לו "אתה ילד טוב" אז הוא מחייך ומאושר כל היום?
תשובה: : השאלות שלך נכונות ומציקות. את בודאי מתקשה להתפלל בהתלהבות שהרי את לא מבינה את הרעיון המרכזי של התפילה. יש ספר שממש עוסק בשאלה זו בהרחבה. קוראים לו תפלת ישרים. הוא נכתב על ידי הרב אלי אדלר. העיקרון בתפלה הוא שאנו לא מתפללים בשביל הקב"ה. הוא באמת לא צריך את התפילות שלנו. התפילות הם העבודה על הלב שלנו. הדרך שלנו להיות טובים יותר מוסריים יותר ובשלים להיות שלמים יותר בכך שאנו פונים לדבר ה והטוב שיש בעולם. הקב"ה הוא מקור כל החיים והוא כולל את כל הדברים הכי טובים שיש במציאות. המחשבות שלנו בטוב הזה גורם לנו להיות יותר קרובים לרעיונות ומציאות של הטוב הזה. הדברים עמוקים ודורשים הסברה רחבה מאד. אני ממליץ לך על הספר הנ"ל.
שאלה: מסיבת אירוסין ביום העצמאות: כידוע לדעת הרמ"א מותר לקיים "וורט" בספירת העומר אבל ריקודים ומחולות (מסיבת אירוסין שנוהגים בימינו) אסורה בימי הספירה. האם מותר לקיים את המסיבה ביום העצמאות, היות ומנהגי האבלות מותרים בו לדעת הפוסקים?
תשובה: מותר לקיים מסיבת אירוסין ביום העצמאות, ולדעתי אפשר להתיר בו גם חתונות, משום שלא נוהגים מנהגי אבילות ביום העצמאות.
שאלה: הברה אשכנזית בתפילה: הרב כתב שאשכנזי לא צריך לחזור להברה אשכנזית בגלל שאין הכרעה מהו המבטא היותר נכון. שתי שאלות על כך: א. הרב קוק כותב בעצמו שהמבטא התימני הוא יותר נכון, ואעפ"כ אשכנזי צריך לחזור למבטא שלו. ב.אנו אומרים שאשכנזי שמתפלל בנוסח ספרדי צריך לחזור לנוסח אשכנזי, וכן הרב פסק שאם לאשכנזי אין בנמצא תפילין אשכנזיות יניח תפילין ספרדיות בלי ברכה, וזה אע"פ שאי אפשר להכריע מה המנהג הנכון. אם כן מה סברת הרב בחילוק בין הברה לשאר דברים?
תשובה: א. הרב קוק כתב זאת מצד הסברא, משום שהם שמרו מאוד על המנהגים שלהם, שעברו מדור לדור. אבל למעשה יוצאים ידי חובה בכל מבטא, ואף בזמן הבית היו הבדלים במבטא בין בני המחוזות השונים. ב. בנוסחאות ובתפילין זהו מנהג העדה, ולכן אדם לא יכול לצאת ממנהג עדתו. אבל בהברה זה פחות מדויק, ואין בזה מנהגי עדה.
שאלה: השבת אבידה של מצלמה דיגיטלית: לפני מספר חודשים מצאתי מצלמה דיגיטלית בעלת ערך רב על הרצפה ברחוב הומה אדם בכניסה לירושלים. במצלמה היו מספר תמונות, וככל הנראה בחלק מהן מצולמים הבעלים עצמם (כך שסימן מובהק יוכלו הבעלים לתת לכשייווצר קשר איתם). אולם כל נסיונותי לאתר את הבעלים לא צלחו. פניתי למשטרה, מתוך תקוה שאולי המאבד יפנה אליהם לחפש את אבדתו. לפי דרישתם השארתי את המלצמה אצלם. לאחר כחצי שנה קיבלתי הודעה שהמאבד לא הגיע, ובעוד מספר ימים אני רשאי מבחינת החוק לקבל את המצלמה לידי ולבעלותי. שאלתי מה יקרה אם לא אגיע לקחת, ומתשובתם הבנתי שהמצלמה תמכר במכירה פומבית לכל המרבה במחיר והכסף ילך למשטרה. אני מבקש לשאול: א. האם לפי ההלכה מותר לי לקחת את המלצמה לעצמי? לכאורה הבעלים כבר ודאי יתייאשו לאחר שידוע להם כי לפי החוק ומנהג המדינה המצלמה שייכת לי כעבור 6 חודשים. ב. במידה והתשובה לשאלה א שלילית - מה עלי לעשות? האם מותר לי להשאיר את המצלמה במשטרה כשידוע לי שהם ימכרו אותה? ג. במידה והתשובה לשאלות א ב שלילית - מה עלי לעשות עם המצלמה? האם מותר לי להשתמש בה או למכור אותה? האם צריך לשומרה עד שיבוא אליהו? יש לזכור כי המצלמה אמנם נראית היום חדישה ובעלת ערך, אולם בעוד מספר חודשים כבר יצאו דגמים אחרים וכל ערכה יאבד עם הזמן.
תשובה: אם הבעלים לא באו למשטרה הם התייאשו. היאוש חל או לפני שמצאת או כשהמצלמה הייתה במשטרה שהיא גוף ציבורי שאין לו מעמד של שומר אבדה. לכן נלענ"ד שהנך רשאי ליטול את המצלמה לעצמך ולהשתמש בה.
שאלה: עליות לתורה לאחר 7 הקרואים: האם נכון,רצוי, או מותר להעלות לאחר 7 קרואים בשבת כהנים ולוויים בין שיש להם או אין להם חיוב?
תשובה: מן הראוי לצמצם את מספר העולים. היו קהילות שתיקנו תקנות לא להוסיף בכלל או להוסיף רק אחד או שנים ומקסימום שלושה. קהילה מתוקנת תלך בעקבותיהן.
שאלה: אבלות על בעל חיים: לפני ארבעה ימים נפטרה כלבתי האהובה ממחלת הסרטן. היא הייתה ממש כמו אחות שלי והתנהגתי אליה כך והיה לי מאוד קשה להיפרד ממנה. אם אני מרגיש אליה כמו בת משפחה, האם גם עליה צריך להתנהג כמו במנהגי אבלות של בני משפחה אנושיים או שיש להתנהג במנהגים שונים במקצת או שבכלל לא צריך להאבל עליה (גם קברנו אותה, ועשינו לה מן טקס הלוויה כזה אבל בלי תפילות רק ברכות וכדומה.)?
תשובה: לפי ההלכה היהודית אין דיני אבלות על בעלי חיים, אך מובא שכשרואים אדם שמצטער על בעל חיים שלו שמת אומרים לו "המקום ימלא לך חסרונך" (ברכות טז:). ר' ידידיה הכהן
שאלה: הוכחת אדם על היותו כפוי טובה: בזכות קשרים שיש לי במקום מסויים עזרתי לאדם לקבל עבודה לאחר שהיה מובטל הרבה זמן וסיכוייו לקבל עבודה בתחום היו נמוכים. כשקיבל את העבודה הוא התקשר לספר לי שהוא התקבל אך עד היום לא אמר במפורש " ". האם עליו להודות לי במפורש (או בעצם זה שהוא התקשר לספר אפשר לראות כ )? (אצלנו במשפחה נהוג כשאדם, מתוך רצונו הטוב, מתווך עבורך בעבודה, שידוך וכדומה להודות ולציין זאת גם ברכישת מתנה סימלית) האם עלי לומר לו משהו בעניין זה? אני יודע שהיכולת לעזור לו הינה זכות שנתן לי השם, אך בכל זאת משהו מפריע לי בכך שלא קיבלתי
תשובה: אשריך שקיימת מצוה כה גדולה בזכות גדולה זכית. וכמה שפחות מקבל הטובה יודה לך זכותך יותר גדולה. אמנם מצידו של מקבל הטובה היה עליו להודות. אך צריך ללמד עליו זכות כי כבר ח אמרו שמקבל טובה לא נעים לא להביט בפני הנותן. לא נעימה ההרגשה של התלות בנותן הטובה. ואולי אצלו לא נהוג להביע את ה במתנה כל שהיא. דייך שאתה יודע שעשית דבר טוב. ואם תלמד עליו זכות על שלא הודה לך עשית עוד דבר טוב. אמנם אם האדם הזה קרוב אליך אפשר שתחפש הזדמנות להדריך אותו להבא להתרגל להכיר טובה. אך תשתדל לעשות זאת בעדינות וללא קשר ישיר למה שהיה.
שאלה: הכשר לפסח של מגבונים וויטמינים: האם מגבונים לתינוק וויטמינים לתינוקות צריכים הכשר לפסח?
תשובה: מגבונים אינם צריכים הכשר. וויטמינים צריכים הכשר.
שאלה: נישואין לשם מה? : אני תלמיד בישיבת ההסדר, נתקלתי בשאלה מאד קשה, ידידה שלי שאלה אותי למה צריך להיכנס למוסד נישואין, אחרי הכל מי אמר שאחרי כמה שנים היא עדיין תאהב את בעלה, וגם הקשר קצת נשחק, אחרי הכל כבר היא מכירה אותו מכל הרבדים האפשריים וזה לא יהפך להיות קשר משעמם, אני מאמין בקשר של הנישואין אבל אין לי תשובה מספקת בשבילה. אשמח לקבל תשובה פרטנית מה החשיבות של קשר הנישואין?
תשובה: : התורה אומרת את הדברים בצורה הפשוטה ביותר. לא טוב היות האדם לבדו. אדם שחי לבד הוא מסכן. הוא ראשית שקוע בעצמו אין לו עם מי להטיב ולחלק את הטוב שה' נתן לו. אדם שהוא חיי לבד אין לו תמיכה ואין מי שהוא מרגיש שיקבל אותו בכל מקרה בסמפטיה ובהבנה. אדם בודד הוא אדם מיואש שלא יודע לחלק את חייו עם אחרים. התרבות המערבית הכניסה דגם שלילי למערכות היחסים בין איש ואישה. היא ביססה את הקשר על רומנטיקה ודפיקות לב על רצון לכבוש את האחר וכו'. ביהדות הדברים האלו קיימים אולם כאיתערותא דלעילא. אנו רואים ברגשות שבהם אדם משתוקק לבן זוגו כרגשות שבאות מעולם פנימי ועמוק. רגשות אלו לא יכולות להיבנות על בסיס יצרים ומחקים חיצוניים. התרבות המערבית הורסת את כל היכולת להקים משפחה שיש בה שמחה. היהדות רואה בקשר הזוגי קשר שהולך ומחזק עם השנים. מהמפגש הראשון שבו לא בעיה להיות מחובר אנו הולכים ומחזקים את הקשר בכל שנה שאנו נמצאים ביחד ומוצאים נקודות עומק חדשות שנותנות נקודות אחיזה חדשות לקשר שיש ביננו. אנו מצד אחד מאמינים בקשר שיש בו נינוחות וביטחון אחד בשני ולא בקשר שכל יום צריך להילחם עליו. ככל שחולפות שנות הנישואין הביטחון והנינוחות של אחד עם השני הולך ומתעצם. ובמקום שיש זוג שיודע לעבוד טוב יש גם העמקה של הקשר ונגיעה במקומות עמוקים יותר של החיים.
שאלה: כתיבת יומן אישי בחול המועד : האם מותר לכתוב יומן אישי בחוה"מ?
תשובה: אם המדובר בכתיבה ידנית - רק אם יש חשש שתשכחי את הפרטים שאת רוצה לכתוב מותר לך לכתוב. אם המדובר בהקלדה במחשב (ללא הדפסה וללא העברה לדיסקט) - אין זו כתיבה אסורה.
שאלה: טלויזיה באינטרנט: ישנם אתרים מסוימים שדרכם אפשר לראות ערוצים מהטלויזיה בחינם. א. האם מותר לראות דרך שם ערוצים שאם הייתי רוצה לראות אותם דרך הטלויזיה הייתי צריך לשלם ת נוסף? ב. האם מותר לראות ערוצים שלא אצטרך לשלם עליהם בטלויזיה (ערוץ 1 או 2)? הצפייה נועדה כדי לראות משחקי ספורט(כדורגל כדורסל) שאין בהם משום בעיית צניעות, וגם זה לא כדי לראות כל הזמן טלויזיה אלא רק להינפש מדי פעם.
תשובה: צריך לברר אם הדבר חוקי.
שאלה: בעיה בהכשרת תנור: כשמכשירים תנור כתוב שיש לנקותו היטב ואז להסיק אותו לפרק זמן מסוים על חום גבוה. ניקיתי היטב את התנור ולצורך זה השתמשתי ב"סנו תנורים" (חומר חזק מאד - ופוגם מאד) וחזרתי על פעולה זו שלש פעמים, ובאמת התנור יצא נקי מאד אך עדיין נשארו מקומות שהם לא חלקים. הסתפקתי האם נקיתי כמו שצריך וכל מה שלא יצא הרי זה פגום וביחד עם ההיסק נהפך לפחם שהוא כבר לא חמץ. או שזה לא נחשב לניקוי טוב. אשמח אם הרב יפשוט לי את הבעיה - משיחה שקיימתי עם חברי שמעתי שתופעה זו מצויה מאד.
תשובה: הניקיון שעשית מספיק. ואין צריך להוסיף לנקות מה שנשאר אינו ראוי אף לאכילת כלב ובטל. אינו נותן טעם אף לפגם.
שאלה: סלט לירקות מסכין לחם: האם מותר להכין סלט לפסח מהירקות שנחתכו בסכין שלפעמים חותכים איתה לחם?
תשובה: יש להשתמש רק בסכין כשרה לפסח.
שאלה: הורדת שלטי בחירות: בזמן הבחירות היה לי ויכוח עם חבר שלי, האם מותר להוריד שלטים של מפלגות שהולכות נגד התורה בפרהסייא, אם כן, האם זו מצווה?
תשובה: בימינו אין לנו כח "להעמיד את משפטי הדת על תילם" (כלשון הרמב"ם), ולכן אין להוריד שלטים של מפלגות אחרות.
שאלה: ניקוי כלי נגינה לפסח: אני מנגן בטרומבון (כלי נשיפה ממתכת צרה וארוכה) וכשאני מנגן לפעמים נכנסות שאריות של אוכל מהפה לתוך הכלי (במיוחד לפיה). האם צריך לנקות את הכלי לפסח, ואם כן אז רק עם מים?
תשובה: צריך לנקות היטב את הכלי במים או באופן אחר אך שיהיה נקי.
שאלה: שמיעת קדושה דסידרא ממתפללים: האם כשאני שומע מתפללים שאומרים קדושה דסידרא או קדושה של יוצר אפשר לומר איתם קדושה?
תשובה: אין בעיה לומר קדושה עם הציבור למרות שאתה לא מתפלל איתם ואפילו יש עניין בזה, אבל אם אתה באמצע תפילת עמידה  18  אז לא לענות רק להקשיב ולהתכוון  שומע כעונה. הרב יאיר פרייליך
שאלה: אמירת "למנצח" בימים שלא אומרים בהם תחנון: האם ספרדי שמתפלל במנין של אשכנזים בימים בהם ספרדים לא אומרים למנצח אחרי אשרי (לפני ובא לציון) ואשכנזים אומרים, כמו חודש ניסן, רשאי לומר עימם למנצח?
תשובה: אם הדבר מורגש שכולם אומרים והוא לא, אין לפרוש מן הצבור ויש לומר כמו כולם.
שאלה: ליל הסדר- מצה שמורה או מכונה: מה עדיף לאכול בליל הסדר מצות שמורות עבודת יד בהכשר שהוא לא מהודר מספיק בשבילי, או מצה שמורה מכונה בהשגחה מהודרת מספיק בשבילי?
תשובה: יש עדיפות במצות יד מהודרות. אך מצה שמורה של מכונה בהשגחה מהודרת עדיפה על מצה בעבודת יד שלא בהשגחה מהודרת.
שאלה: נסיעה בטרמפים: אני נוסעת בטרמפים די הרבה בכל חלקי הארץ ותמיד אמרו לי שיש את העניין של "ונשמרתם לנפשותיכם" - מצד שני אני מרגישה ממש שליחות בעניין ויוצא לי לדבר עם אנשים ואפילו להחזיר כמה בתשובה, ככה אני נפגשת עם אחינו בית ישראל. העניין גורם לי להמשיך לנסוע למרות שניסיתי כמה פעמים להפסיק. מה לעשות?
תשובה: לפחות, תסעי תמיד עם חברה שלך ואל תיסעי לבד. תחשבי על כך שזה כמו אוכל שאומרים לך שפעם מכמה פעמים יש רעל באוכל, האם היית אוכלת אותו?
שאלה: שום בפסח: האם יש הבדל בין שימוש בשום טרי או יבש בפסח, ואם אין למה המכולות מביאות לפני פסח שום טרי ולפי השמועה הבד"ץ לא נותן הכשר לפסח לשום יבש?
תשובה: שום יבש גם כשר לפסח.
שאלה: עליכם בברכת הלבנה: רציתי לדעת מה עניין של אמירת עליכם ועניית עליכם ה בזמן ברכת הלבנה?
תשובה: בשו"ת מהרי"ל (סימן מז) מובא שכיוון שעשו מצווה רבה בברכת הלבנה שחשובה כקבלת פני השכינה, "ראוי לתת זה לזה מתוך שמחה וטוב לבב שקבלו פני השכינה", ובמגן אברהם (אורח חיים תכו, יא) מובא הטעם שכיוון שאמר "תפול עליהם", מאחל לחברו " עליך". ר' ידידיה הכהן
שאלה: הפרת הבטחה לבני לשם חינוך: בני סיפר לי שהוא נמצא בבעיה, אבל לפני זה הוא דאג שאני אבטיח לו שאני לא מספר לאישתי (והוא התנה את זה שהוא יספר בתנאי שאני לא אספר גם אם אני אשתמש בטיעון "זה לשם חינוך"). מותר לי לספר לאישתי ולהתייעץ איתה?
תשובה: מותר, משום שזה לצורך חינוכי וזו הבטחה נגד מצוה המוטלת עליך.
שאלה: להעמיד תלמידות בניסיון: אני עוסקת כמורה במקצועי. בתחילת כל שנה יש לי מנהג: אני אומרת לתלמידותי שאיבדתי את דף הציונים, ואני מבקשת שכל אחת מהתלמידות תיגש אלי ותאמר לי מה היה ציונה. אני עושה את זה כדי לבדוק את מידת היושר של כל אחת. יש תלמידות שמשקרות ואני יודעת שאיתן אני צריכה לעבוד על מידת היושר. האם מותר לי ע"פ ההלכה לעשות את זה, והאם יש הבדל מבחינת גיל הבנות?
תשובה: מכיוון שזה למטרה חינוכית, מותר, ואין זה משנה מה גיל הבנות.
שאלה: ספק במעלית שבת: האם מותר לנסוע במעלית שבת שלא יודעים אם יש לה אישור של מכון צומת או לא, והאם הדין ישתנה לגבי אדם נכה שצריך לעלות ולרדת במעלית, ומה הדין לגבי אדם שצריך לרדת ביחד עם האדם הנכה?
תשובה: אין להשתמש במעלית אוטומטית שאין לה אישור ממכון תורני מוכר, כי יש חששות שונים, כגון יצור חשמל בירידה, השפעת עודף משקל, ניטרול הקרן הפוטו-אלקטרית על סגירת הדלתות ועוד.
שאלה: שימוש ברכוש צה"ל בזמן השל"ת: אני בחור שלומד בישיבת "הסדר", לאחר שחרורי מהצבא, הצבא השאיר ברשותי זוג מדים וזוג נעליים צבאיות (יש לציין שעדיין אני בתקופת השל"ת - ולא השתחררתי "לגמרי" מהצבא), האם מותר להשתמש ברכוש צבאי זה, לשימושים שונים, והאם יש חילוק בין מדים לנעליים והאם יש חילוק בין תקופת השל"ת לאחר תקופה זו?
תשובה: הכתובת לבירור משפטי של מעמדך הוא הצבא.
שאלה: עמל תורה ולימוד בגמרא שטיינזלץ: א. מהו מקומו של לימוד גמרא עם פירוש הרב שטיינזלץ וכדומה בבית המדרש? ב. האם לימוד כזה סותר את העיקרון של עמל תורה? ג. האם חובה היא לסיים כמה שיותר מהר ש"ס גמרא וכל האמצעים כשרים לכך או שהאיכות היא מה שחשוב למי שלומד בבית המדרש?
תשובה: אין סיבה להמנע מלהעזר בפירוש של הרב שטיינזלץ. אין לימוד כזה סותר את עמל התורה כי העמל צריך להיות בהעמקת ההבנה של התוכן ושל הטעמים של הדעות וזה נשאר ללבן גם לאחר לימוד עם הפירוש הנ"ל. כל האמצעים כשרים לשם התקדמות בהקף ובעומק וצריך לעסוק גם בזה וגם בזה. וכל אחד צריך לבחור לו את הדגשים המתאימים לו בין היקף לבין העיון.
שאלה: מכירת חמץ כשאין חמץ ידוע: אם לא נשאר בבית שום חמץ ידוע לפסח, וגם שום מאכל שבמרכיביו מופיע "עמילן" או קמח מחמשת מיני דגן - האם צריך בכל זאת למכור חמץ מצד: 1. מוצרים שאינם כשרים לפסח ואולי יש בהם תערובת חמץ (ש"מסתתרת" תחת שם אחר במרכיבי המוצר). 2. חמץ הבלוע בכלים. 3. חשש לחמץ שלא מצאנו בבדיקה. אם נדרש למכור - האם צריך לציין במכירה את מקרים 2 ו-3 במפורש?
תשובה: א. ראוי למכור מוצרים שאולי יש בהם תערובת חמץ. ב. חמץ הבלוע בכלים אין צריך למכור. ג. חמץ שלא נמצא בבדיקה אי אפשר למכור אלא לבטל.